રાજપીપળા: નર્મદા જિલ્લામાં ગુરુ શિષ્યની સંબંધને લાંછન લગાડતો કિસ્સો સામે આવ્યો છે. યાત્રાધામ ગરુડેશ્વરમાં કાર્યરત સ્વામી દયાનંદ આશ્રમ શાળામાં ધોરણ 6 થી 8 માં ભણતી આદિવાસી સગીર વિદ્યાર્થિનીઓ સાથે શાળાના જ આચાર્ય હર્ષદ જયંતી પટેલે જ શારીરીક શોષણ કરવાનો કિસ્સો સામે આવતા ચકચાર મચી છે. અજાણી વ્યક્તિએ બાલ સુરક્ષા વિભાગ રાજપીપલાને ટેલિફોનિક જાણ કરતાં 181 અભયમને સાથે લઇ આ બે ટીમોએ ગરુડેશ્વર આશ્રમ શાળામાં જઈને ભોગ બનનાર બાળકીઓના નિવેદન લીધા હતા. ત્યારે આ આચાર્યે 4 થી 5 બાળકી સાથે આવું કૃત્ય કર્યાનું બહાર આવ્યું હતું. લંપટ શિક્ષકની પોલીસે અટકાયત કરી છે.